Булатов Анатолий Павлович

Булатов Анатолий Павлович (14 сентябрь 1939 йыл — 23 декабрь 2017 йыл) — ғалим-зоотехник, юғары мәктәп уҡытыусыһы.  1988—2013 йылдарҙа Т. С. Мальцев исемендәге Ҡурған дәүләт ауыл хужалығы академияһының кафедра мөдире, 2013 йылдан — уҡытыусы, бер үк ваҡытта 2007—2017 йылдарҙа «Кормление сельскохозяйственных животных и кормопроизводство» журналының баш мөхәррире. Биология фәндәре докторы (1987), профессор (1989). Рәсәй Федерацияһының атҡаҙанған фән эшмәкәре (1994).

 Биографияһы 
Анатолий Павлович Булатов 1939 йылдың 14 сентябрендә Башҡорт АССР-ыныңхәҙер Башҡортостан Республикаһы Дыуан районы Ләмәҙ ауыл Советының Ләмәҙ ауылындаЛица Зауралья. БУЛАТОВ Анатолий Павлович.  тыуған.

Дыуан районының Ярославка мәктәбендә урта белем ала.

1963 йылда Ҡурған ауыл хужалығы институтының зооинженерия факультетын тамамлай.

Хеҙмәт эшмәкәрлеген Ҡурған өлкәһе Белозерский районы Менщиковский (хәҙер Түбәнге Тобол) ауыл Советының «Маяк» колхозында баш зоотехник булып башлай. 1965 йылда Ҡурған ауыл хужалығы институтына аспирант итеп ҡабул ителә. 1969 йылда «К использованию сенажа и силоса из проявленной люцерны в рационе дойных коров» темаһына кандидатлыҡ диссертацияһы яҡлайРоссийская национальная библиотека, Санкт-Петербург.

1971 йылдан алып 1980 йылға тиклем Төмән ауыл хужалығы институтының ауыл хужалығы малдарын ашатыу һәм үрсетеү кафедраһы мөдире булып эшләй. 1972 йылда «доцент» ғилми исеме бирелә.

1981—1988 йылдарҙа Булатов физиология, биохимия һәм ауыл хужалығы малдары туҡланыуы Бөтә Союз ғилми-тикшеренеү институтының һыйыр ите етештереүҙең физиологик-биохимик нигеҙҙәре Ҡурған бүлеге мөдире. 1986 йылдың октябрь айында докторлыҡ диссертацияһын яҡлай, 1987 йылдың майында уға «биология фәндәре докторы» ғилми дәрәжәһе бирелә.

1988—2013 йылдарҙа Т. С. Мальцев исемендәге Ҡурған дәүләт ауыл хужалығы академияһының ауыл хужалығы малдарын туҡландырыу кафедраһы мөдире һәм физиология, биохимия һәм ауыл хужалығы малдары туҡланыуы буйынса проблемалы лабораторияның фәнни етәксеһе. 1989 йылда «профессор» ғилми исеме бирелә.

Ҡурған өлкәһенең Кетовский районы Лесниково ауылы Ҡурған дәүләт ауыл хужалығы академияһы ҡасабаһында йәшәй.

Булатов Анатолий Павлович 2017 йылдың 23 декабрендә ҡаты ауырыуҙан һуң вафат булаУшел из жизни Анатолий Павлович Булатов..

 Фәнни эшмәкәрлеге 
Булатов ауыл хужалығы малдарын туҡландырыу һәм мал аҙығы технологиялары өлкәһендә белгес була. Ул аҙыҡтың энергетик, протеинлы, минераль һәм витаминға туҡлыҡлылығын өйрәнә. Урал аръяғы шарттарында төрлө мал аҙығы культураларынан сенаж етештереүҙең технологияларын эшләй. Урал аръяғы аҙыҡ ресурстарынан рациондарҙың туҡлыҡлылыҡ ҡиммәттәре билдәләнә һәм мал аҙығы рецептары әҙерләнә.

Төмән, Омск, Ҡурған ауыл хужалығы институттарында бер нисә тапҡыр дәүләт имтихан комиссияһы рәйесе итеп тәғәйенләнә. Себер фәнни-тикшеренеү малсылыҡ институты ҡарамағындағы Рәсәй Ауыл хужалығы фәндәре академияһының Себер бүлексәһендә «фән докторы» ғилми дәрәжәһенә дәғүә итеүсе диссертацияларҙы яҡлау буйынса махсуслаштырылған совет ағзаһы һәм Омск аграр университетының диссертация советы ағзаһы.

Булатов етәкселегендә 31 аспирант кандидатлыҡ һәм һигеҙе — докторлыҡ диссертацияһы яҡлай.

 Ғилми хеҙмәттәре 
250-нән ашыу фәнни һәм фәнни-методик хеҙмәттәр батырып сығара, шул иҫәптән Рәсәй Федерацияһы ауыл хужалығы һәм аҙыҡ-түлек министрлығының уҡыу-методик берекмәһе грифы менән 7 уҡыу әсбабы, 12 китап, 16 уҡытыу-методик хеҙмәттәр, 13 тәҡдимдәр.

 Российская национальная библиотека, Санкт-Петербург
 Российская национальная библиотека, Санкт-Петербург
 Российская национальная библиотека, Санкт-Петербург

 Российская национальная библиотека, Санкт-Петербург







 Российская национальная библиотека, Санкт-Петербург
 Российская национальная библиотека, Санкт-Петербург




 Маҡтаулы исемдәре һәм башҡа бүләктәре 
 Рәсәй Федерацияһының атҡаҙанған фән эшмәкәре,
 «Быуат меценаты» миҙалы,
 Ҡурған өлкәһе губернаторының Фән, техника һәм инновация эшмәкәрлеге өлкәһендә премияһы, 2007 йылРаспоряжение Губернатора Курганской области от 26.01.2007 N 32-р «О ПРИСУЖДЕНИИ ПРЕМИЙ ГУБЕРНАТОРА КУРГАНСКОЙ ОБЛАСТИ в СФЕРЕ НАУКИ, ТЕХНИКИ и ИННОВАЦИОННОЙ ДЕЯТЕЛЬНОСТИ»
 Бөтә Союз фәнни-техник йәмғиәттәр Советы һәм Ҡурған өлкәһе губернаторының иң яҡшы ғилми, ғилми-тикшеренеү һәм проект-конструкторлыҡ эштәре өсөн дипломдары,
 Ҡурған өлкәһе халыҡ депутаттары Советының һәм Ҡурған өлкәһе хакимиәтенең Маҡтау ҡағыҙҙары,
 Бөтә Рәсәй «Аграр уҡыу китабы» конкурсы еңеүсеһе,
 Лесниково ауылының почетлы кешеһеПОЧЕТНЫЕ ЖИТЕЛИ с. Лесниково

 Ғаиләһе 
Ҡатыны Галина Николаевна — бухгалтер, ҡыҙҙары Ольга һәм Юлия — хеҙмәткәрҙәр.

 Иҫкәрмәләр 

 Һылтанмалар 


Категория:Рәсәй биологтары
Категория:Биология фәндәре докторҙары
Категория:Рәсәй Федерацияһының атҡаҙанған фән эшмәкәрҙәре
Категория:Ауыл хужалығы фәндәре кандидаттары
Категория:Алфавит буйынса шәхестәр
Категория:Дыуан районында тыуғандар
Категория:Ҡурған өлкәһендә вафат булғандар
Категория:Алфавит буйынса ғалимдар